 Muddo kooban ayaa ka hadhsan Doorashadii Madaxtinimada, waxa kale oo aad ogtihiin in aan illaa haatan laga shaqeyn diwaangalintii codbixiyaasha, marka qalbiga dadka oo dhan waa mid ku jirta in ay doorashadu dib u dhacayso, laakiin anaga Xisbi Waddani ahaan waxaanu cadeynaynaa muddo kordhin loo sameeyo madaxweynaha in aanay xal ahayn ayaanu u aragnaa, habeen loogu daro madaxweyne Siilaanyo daawo umma ah dalka, xukuumadii Daahir Riyaale waxay dalka kan qabatay Afar doorasho oo dimuqraadi ah, xukuumada Siilaanyona waxay dalka ka qabtay doorashadii golaha deeganka ee dalka dhibaatada laxaadka leh gaadhsiisay, xukuumada Siilaanyo waxa iska cad in ay ka caggo jiidayso in ay wakhtigeedii ku qabato diwaaangalintii codbixiyaasha, iyada oo Dawladihii inaga caawin jiray Dimuqraadiyada ay diyaar u yihiin in ay inaga caawiyan Doorashada iyo Diwaangalintaba, marka ujeedada ugu weeyan ee xukumadani damacsan tahay waa in ay muddo kordhin sameysto. 